《赠朝鲜进士金山泉 其三》
清代·李璋煜

沃沮高句骊，旧隶朝鲜地。南闾并右渠，四部汉所置。

曩读班范书，略能观大义。览兹箕田图，画井食其利。

七县设岭东，三州分牧使。为问王险都，今昔应殊异。

甑山浿水间，指画穷奇閟。东译史尚存，海舶遥相寄。

作者简介：李璋煜，字方赤，一字礼南，号月汀，诸城人。嘉庆庚辰进士，历官广东布政使。